Dende 1990 Croacia y Eslovenia, con mayor tradición capitalista y con una clase dirichent més enriquida que en Serbia mientres o periodo titista tractoron de deixar a Republica Federal Socialista de Yugoslavia, o qualo suposó que esclatasen as guerras yugoslavas de secesión d'a decada de 1990, en as que s'enfrentaban as nacionalidatz que quereban independizar-sen contra os exercito federal controlau por os serbos y contra as minorías serbas locals. En as primeras fases d'a Guerra d'independencia crovata os crovates fuyoron u fuoron forachitaus de territorio que quedó en control serbo (o 30 % d'o territorio), manimenos una contraofensiva en 1995 dio a victoria a Croacia, os refuchiaus podioron tornar y os serbos eslamporon.